sagorsarker/bangla-wikipedia huggingface dataset:
বিধবার ইদ্দত

ইসলাম ধর্ম মতে, একজন নারীর স্বামীর মৃত্যুর পর যে সময়কাল পর্যন্ত শোক ও অন্যত্র বিবাহ বন্ধনে আবদ্ধ হওয়া থেকে বিরত থাকতে হয় তাকে ‘বিধবার ইদ্দত’ বলে।
বিধবা যদি গর্ভবতী হয়,তাহলে গর্ভপাত হওয়ার আগ পর্যন্ত তার ইদ্দত অর্থাৎ বাচ্চা প্রসব হওয়ার পর তার ইদ্দত পূর্ণ হবে। প্রসব মৃত্যুর পরের দিন হোক বা ছয় মাস পর হোক, বাচ্চা প্রসব হলেই তার ইদ্দত পূর্ণ হবে।
১। আল্লাহ কুরআনে ইরশাদ করেন:
وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ ۚ وَأُولَاتُ الْأَحْمَالِ أَجَلُهُنَّ أَن يَضَعْنَ حَمْلَهُنَّ ۚ وَمَن يَتَّقِ اللَّهَ يَجْعَل لَّهُ مِنْ أَمْرِهِ
يُسْرًا
অর্থ : তোমাদের স্ত্রীদের মধ্যে যাদের ঋতুবর্তী হওয়ার আশা নেই, তাদের ব্যাপারে সন্দেহ হলে তাদের ইদ্দত হবে তিন মাস। আর যারা এখনও ঋতুর বয়সে পৌঁছেনি, তাদেরও অনুরূপ ইদ্দতকাল হবে। গর্ভবর্তী নারীদের ইদ্দতকাল সন্তানপ্রসব পর্যন্ত। যে আল্লাহকে ভয় করে, আল্লাহ তার কাজ সহজ করে দেন।
উপরের আয়াতের আলোকে স্পষ্ট বুঝা যায়ে যে, গর্ভবতী বিধবার ইদ্দত হলো বাচ্চা প্রসব।
২। বিধবা যদি গর্ভবতী না হয় তবে তার ইদ্দত হলো চার মাস দশ দিন।
আল্লাহ কুরআনে ইরশাদ করেন:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا ۖ فَإِذَا بَلَغْنَ أَجَلَهُنَّ فَلَا جُنَاحَ عَلَيْكُمْ فِيمَا فَعَلْنَ فِي أَنفُسِهِنَّ بِالْمَعْرُوفِ ۗ وَاللَّهُ بِمَا تَعْمَلُونَ خَبِيرٌ
তোমাদের মধ্যে যারা মারা যায় ও স্ত্রী রেখে যায়, তাদের সে স্ত্রীগণ নিজেদেরকে চার মাস দশ দিন প্রতীক্ষায় রাখবে। অতঃপর তারা যখন নিজ ইদ্দত (-এর মেয়াদ)-এ পৈাছেঁ যাবে, তখন তারা নিজেদের ব্যাপারে ন্যায়সম্মতভাবে যা কিছু করবে ( যেমন দ্বিতীয় বিবাহ), তাতে তোমাদের কোন গুনাহ নেই। তোমরা যা কিছু কর আল্লাহ সে সম্পর্কে সম্যক অবগত।
আল-বাকারা, আয়াত - 234
৩। ফকীহগণ বলেছেন:
عدة الحرة فی الوفة اربعة اشهر و عشرة ايام سواء کانت مدخولاً بهاء او لا مسلمة او کتابية.
(গর্ভবতী না হলে) একজন স্বাধীন নারী বিধবার ইদ্দত হয়, চার মাস দশ দিন। সেই মহিলার সাথে সহবাস করুক আর না করুক, মুসলিম হোক বা কিতাবী।
তাই বুঝা গেল, স্বাধীন নারী বিধবা গর্ভবতী না হলে ইদ্দত হবে চার মাস দশ দিন।
অতএব, উপর্যুক্ত পর্যালোচনায় বুঝা যায়, বিধবাদের দুই প্রকার :
বার্নেস পিকক

বার্নেস পিকক (১৮১০ — ৩ ডিসেম্বর, ১৮৯০) একজন ব্রিটিশ ভারতীয় বিচারক। তিনি কলিকাতা উচ্চ আদালতের প্রথম প্রধান বিচারপতি নিযুক্ত হন।
১৮৩৬ সালে টেম্পল ইন থেকে পাশ করেন স্যার পিকক ও ১৮৫২ সালে গভর্নর জেনারেল কাউন্সিলের আইনি সদস্য হিসাবে ব্রিটিশ ভারতে আসেন তিনি। লেজিসলেটিভ কাউন্সিলের অন্যতম বক্তা ছিলেন স্যার পিকক। ভারতীয় মহাবিদ্রোহের সময় লর্ড চার্লস ক্যানিং এর সমর্থক ছিলে তিনি। ১৮৫৯ সালে কলকাতা ফোর্ট উইলিয়ম সুপ্রিম কোর্টের শেষতম প্রধান বিচারপতি নিযুক্ত হন বার্নেস পিকক আর কলকাতা হাইকোর্ট প্রতিষ্ঠিত হলে তার প্রথম প্রধান বিচারক। ১৮৬২ সালের ১ জুলাই তার সাথে আরো তেরো জন বিচারপতিকে নিয়ে শুরু হয় কলকাতা হাইকোর্ট। ১৮৭০ সালে অবসরগ্রহণের পরে ইংল্যান্ডে প্রত্যাগমন করেন স্যার বার্নেস পিকক।
রিচার্ড কাউচ

রিচার্ড কাউচ (১৮১৭ — ১৯০৫) একজন ব্রিটিশ ভারতীয় বিচারক। তিনি কলকাতা উচ্চ আদালতের দ্বিতীয় প্রধান বিচারপতি নিযুক্ত হন।
১৮৬৬ সালে বোম্বে উচ্চ আদালতের প্রধান বিচারপতি নিযুক্ত হন স্যার কাউচ। চার বছর সেই পদে কাজ করার পরে তিনি কলকাতায় আসেন ও কলিকাতা হাইকোর্টের প্রদান বিচারপতি নিযুক্ত হন স্যার বার্নেস পিককের পরে। ১৮৭০ থেকে ১৮৭৫ সাল অব্দি তিনি কলিকাতা হাইকোর্টে কর্মরত ছিলেন। অবসর গ্রহণের পরে ১৮৮১ সালে প্রিভি কাউন্সিলে নির্বাচিত হন তিনি।
জামিলা বিনতে আদওয়ান

জামিলা বিনতে আদওয়ান () (আনুমানিক ১৮০ খ্রিস্টাব্দে তার জন্ম) ছিলেন পিতৃ এবং মাতৃ উভয় দিক থেকে ইসলামী নবী মুহাম্মদের বংশধর। তিনি ইয়েমেনের বনু আজদ গোত্রের আদওয়ান ইবনে বারিকের কন্যা ছিলেন। জমিলাহ ছিলেন কুরাইশ বংশের পূর্বসূরি মালিক ইবনে-নাদের স্ত্রীদের একজন।
চার্লস পাসাইলাইগু

চার্লস ক্ল্যারেন্স পাসাইলাইগু (; জন্ম: ৪ আগস্ট, ১৯০১ - মৃত্যু: ৭ জানুয়ারি, ১৯৭২) জ্যামাইকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন ক্ল্যারেন্স পাসাইলাইগু। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯২৯-৩০ মৌসুম থেকে ১৯৩৮-৩৯ মৌসুম পর্যন্ত ক্ল্যারেন্স পাসাইলাইগু’র প্রথম-শ্রেণীর খেলোয়াড়ী জীবন চলমান ছিল।
১৯৩০-এর দশকে ক্ল্যারেন্স পাসাইলাইগু’র খেলোয়াড়ী জীবন বহমান থাকলেও খুব কমই প্রথম-শ্রেণীর ক্রিকেটে দ্যূতি প্রকাশ করতে পেরেছিলেন। আক্রমণধর্মী ব্যাটসম্যান ছিলেন তিনি। ১৯২৯-৩০ মৌসুমে ফ্রেডি ক্যালথর্পের অধিনায়কত্বে এমসিসি দল ওয়েস্ট ইন্ডিজ গমন করে। মার্চ, ১৯৩০ সালে কিংস্টনের মেলবোর্ন পার্কে সফরকারীদের বিপক্ষে জ্যামাইকার সদস্যরূপে ১৮৩ রান তুলে ক্রিকেট বিশ্বে নিজেকে আত্মপ্রকাশ ঘটান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্ল্যারেন্স পাসাইলাইগু। ৩ এপ্রিল, ১৯৩০ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
প্রস্তুতিমূলক খেলায় অসাধারণ ক্রীড়াশৈলী প্রদর্শনের স্বীকৃতিস্বরূপ চারদিন পর জ্যামাইকার সাবিনা পার্কে সিরিজের চতুর্থ টেস্টে তাকে দলের সদস্যরূপে অন্তর্ভুক্ত করা হয়। ঐ খেলাটি অসীম সময়ের ছিল ও নয়দিনের অধিক সময় খেলা হয়। ৪৪ ও অপরাজিত ২ রান তুলেন। প্যাটসি হেনড্রেন, বব ওয়াট ও নাইজেল হেগের ক্যাচ তালুবন্দী করেন। তবে, কয়েক ওভার বল করার সুযোগ পেয়ে ০/১৫ বোলিং পরিসংখ্যান গড়েন।
এ দুটো খেলায় তার অংশগ্রহণের পর অনেক ক্রিকেটবোদ্ধাই ১৯৩০-৩১ মৌসুমে অস্ট্রেলিয়ায় ওয়েস্ট ইন্ডিজের প্রথমবারের মতো বিদেশ সফরে তাকে অন্তর্ভুক্ত না করাকে দূর্ভাগ্যজনক ঘটনা হিসেবে আখ্যায়িত করেন। এরপর আর তাকে কোন টেস্টের জন্যে নির্বাচিত করা হয়নি।
আন্তর্জাতিক ক্রিকেট অঙ্গন থেকে উপেক্ষিত হবার পর পরবর্তী আট বছরে মাত্র দশটি খেলায় জ্যামাইকা কিংবা ত্রিনিদাদের সদস্য হিসেবে অংশ নিয়েছিলেন।
নিজস্ব তৃতীয় প্রথম-শ্রেণীর খেলায় ব্যক্তিগত সর্বোচ্চ অপরাজিত ২৬১ রান তুলেন। ১৯৩১-৩২ মৌসুমে সর্বদলীয় জ্যামাইকার সদস্যরূপে সম্মানীয় লিওনেল টেনিসনের দলে বিপক্ষে খেলেন। জ্যামাইকার মেলবোর্ন পার্কে দলটি তাদের একমাত্র ইনিংসে ৭০২/৫ তুলে ইনিংস ঘোষণা করে। এ পর্যায়ে তার ঘনিষ্ঠ বন্ধু জর্জ হ্যাডলি’র সাথে ৪৮৭ রানের অপরাজিত জুটি গড়েছিলেন। অদ্যাবধি প্রথম-শ্রেণীর ক্রিকেটে এ সংগ্রহটি ষষ্ঠ উইকেট জুটিতে বিশ্বরেকর্ড হিসেবে টিকে রয়েছে। নিজস্ব শেষ খেলায় প্রথম-শ্রেণীর ক্রিকেটে একমাত্র উইকেট পেয়েছিলেন। ১৯৩৯ সালে ত্রিনিদাদে জ্যামাইকার সদস্যরূপে সম্মিলিত একাদশের বিপক্ষে এইচ.পি. বেলি তার শিকারে পরিণত হয়েছিলেন।
৭ জানুয়ারি, ১৯৭২ তারিখে ৭০ বছর বয়সে মন্টেগু বে এলাকায় ক্ল্যারেন্স পাসাইলাইগু’র দেহাবসান ঘটে।
ভূতচক্র প্রাইভেট লিমিটেড

ভূতচক্র প্রাইভেট লিমিটেড একটি ভারতীয় বাংলা ভাষার হাস্যরসাত্বক ভৌতিক চলচ্চিত্র। এটির পরিচালক হরনাথ চক্রবর্তী ও প্রযোজক হলেন নিসপাল সিং। প্রধান ভূমিকায় অভিনয় করেছিলেন সোহম চক্রবর্তী, বনি সেনগুপ্ত, গৌরব চক্রবর্তী, শ্রাবন্তী চ্যাটার্জি, ঋত্বিকা সেন, কৌশিক সেন, পরাণ বন্দ্যোপাধ্যায় এবং শান্তিলাল মুখার্জি । সুরিন্দর ফিল্মস এর ব্যানারে নির্মিত এই ছবিটি ৫ জুলাই ২০১৯ সালে প্রকাশিত হয়। এই ছবিটি ২০১৭ সালের তেলুগু সিনেমা আনন্দ ব্রহ্মর পুনর্নির্মাণ।
তিন বন্ধু মিলে রোজগারের জন্য নতুন ব্যবসা শুরু করে যাদের কাজ হবে ভুতের সন্ধান করা। যেখানে ভুতের ভয়, সেখানে ডাক পাঠালেই হাজির হবে তারা এমনটাই বিজ্ঞাপন দেওয়া হয়। তাদের হাতে এসে পড়ে ভুতযন্ত্র নামক অভিনব মেশিন যা দিয়ে তারা ভুত ধরবে ও রোজগার করবে। কিন্তু নতুন কেসের সন্ধান পাওয়ায় তারা গ্রামের জমিদার বাড়িতে হাজির হয় সেখানে ঘটে যায় চরম বিপত্তি।
চলচ্চিত্রটি ৫ জুলাই ২০১৯ এ প্রেক্ষাগৃহে মুক্তি পায়।
আঙ্গিরা ধর

আঙ্গিরা ধর (জন্ম: ২৫ মে, ১৯৮৮) একজন ভারতীয় অভিনেত্রী, যিনি মূলত হিন্দি চলচ্চিত্রে অভিনয় করে থাকেন। ওয়েব ধারাবাহিক "ব্যাং বাজা বারাত" তার সবচেয়ে উল্লেখযোগ্য কর্ম।
আঙ্গিরা ধরের জন্ম জম্মু ও কাশ্মীরের শ্রীনগরে। ডিগ্রি অর্জনের জন্য মুম্বাই গমন করে আঙ্গিরা চ্যানেল ভি-এর মাধ্যমে টিভি প্রযোজনায় কাজ শুরু করেছিলেন। সেই সময়ে তিনি স্ক্রিপ্ট লেখা, সম্পাদনা এবং শুটিংয়ের মতো গুরুত্বপূর্ণ প্রযুক্তিগত দক্ষতা অর্জন করেছিলেন, এসব তাকে একটি সর্ববিষয়ে দক্ষ একজন পেশাদারি টেলিভিশন ব্যক্তিত্ব করে তুলেছিল। তিনি সহকারী চলচ্চিত্র পরিচালক হিসাবে ক্যামেরার পিছনেও কাজ করেছিলেন। চ্যানেল ভি-তে থাকাকালীন তাকে ক্যামেরাতে প্রোমো এবং অনুষ্ঠানের জন্য উপস্থিত হওয়ার সুযোগ দেওয়া হয়েছিল, তবে আঙ্গিরা তখনও তার পেশা হিসাবে অভিনয়কে বেছে নেননি বলে প্রযোজনা শেখার দিকেই মনোনিবেশ করেছিলেন। চ্যানেল ভি-তে থাকাকালীন ইউটিভি বিন্দাস তাকে "বেগ বোরো স্টিল" শো-তে অ্যাঙ্কর পদের প্রস্তাব দিয়েছিল। আঙ্গিরা বেশ কয়েকটি বিজ্ঞাপনেরও অংশ হয়েছেন, যেমন ক্যাডব্যারি সিল্ক, ডোমিনো'স ইন্ডিয়া, এভারইউথ এবং আরও কয়েকটি।
২০১৩ সালে অরুণোদয় সিং এবং রঘুবীর যাদব অভিনীত "এক বুড়া আদমি" ছবিতে অভিনয় করে তিনি বলিউডে পা রাখেন।
২০১৫ সালে তাকে ওয়াই-ফিল্মস কর্তৃক "ব্যাং বাজা বারাত" নামে একটি ওয়েব ধারাবাহিকে নারী মুখ্য চরিত্রে অভিনয়ের প্রস্তাব দেওয়া হয়েছিল, এতে তিনি একটি তেজী এবং স্বাধীনচেতা তরুণী মেয়ের ভূমিকায় অভিনয় করেছিলেন। ধারাবাহিকটির কাহিনী প্রেমিক-যুগল শাহানা (আঙ্গিরা) এবং পবন (আলী ফজল) কে নিয়ে গড়ে উঠে, যারা সুসম্পন্নভাবে বিয়ে করার সিদ্ধান্ত নেয়। তবে পবন ব্রাহ্মণ এবং শাহানা পাঞ্জাবী হওয়ায় উভয় পরিবারের মাঝে বিশৃঙ্খলা প্রকাশ পায়। ধারাবাহিকটির দ্বিতীয় মরশুম ২০১৬ সালের সেপ্টেম্বরে শুরু হয়েছিল।
২০১৮ সালে আরএসভিপি (রনি স্ক্রুওয়ালা প্রোডাকশন) এর অধীনে আনন্দ তিওয়ারি পরিচালিত প্রথম চলচ্চিত্র "লাভ পার স্কয়ার ফিট"-এ তিনি ভিকি কৌশলের বিপরীতে মুখ্য ভূমিকায় অভিনয় করেছিলেন।।
বনিতা সান্ধু

বনিতা সান্ধু (জন্ম: ২২ জুন, ১৯৯৭) একজন ভারতীয় বংশোদ্ভূত ব্রিটিশ অভিনেত্রী, যিনি হিন্দি এবং ইংরেজি চলচ্চিত্রে অভিনয় করেন। তিনি ২০১৮ সালের হিন্দি চলচ্চিত্র "অক্টোবর"-এ অভিনয়ের মাধ্যমে চলচ্চিত্রে অভিষিক্ত হয়েছিলেন এবং পরবর্তীতে তামিল চলচ্চিত্র "আদিত্য বর্মা" এবং আমেরিকান বিজ্ঞান-কল্পকাহিনী ধারাবাহিক "পান্ডোরা"-য় (উভয়'ই ২০১৯ সালে প্রকাশিত) অভিনয় করেছিলেন।
বনিতা ব্রিটেনে জন্মগ্রহণ করেছিলেন এবং কিং কলেজ লন্ডনে ইংরেজি সাহিত্যে ডিগ্রি অর্জনের জন্য ১৮ বছর বয়সে লন্ডনে চলে যাওয়ার আগে তার দ্বিতীয় প্রজন্মের ব্রিটিশ ভারতীয় বাবা-মা কর্তৃক কেরলিয়নে বেড়ে উঠেছিলেন। তিনি ১১ বছর বয়সে অভিনয় শুরু করেছিলেন।
বনিতা একটি চুইং-গামের বিজ্ঞাপনে কাজ করেছিলেন যার ব্যাকগ্রাউন্ড স্কোর হিসাবে "এক অজনাবী হাসিনা সে" গান ছিল; এবং অন্য একটি বিজ্ঞাপনেও কাজ করেছিলেন ভোডাফোন ভারতের জন্য, যা ইন্ডিয়ান প্রিমিয়ার লিগ ক্রিকেট মরসুমে প্রচারিত হয়েছিল। তার অভিনীত প্রথম চলচ্চিত্রটি ছিল "অক্টোবর" (হিন্দি), যেটি ২০১৮ সালে মুক্তি পেয়েছিল। এরপরে আমেরিকান টেলিভিশন ধারাবাহিক "পান্ডোরা" এবং ২০১৯ সালের তামিল চলচ্চিত্র "আদিত্য বর্মা"-তেও তিনি অভিনয় করেছিলেন। পরে তিনি হিন্দি চলচ্চিত্র "সরদার উধাম সিং"-এও চুক্তিবদ্ধ হন, যেটি ২০২১ এর প্রথমার্ধে মুক্তি পাবে।
মাজহার আলী কাদেরী

মাজহার আলী কাদেরী (১ অক্টোবর ১৯৪১ — ২৯ জুলাই ২০০৪) যিনি এম এ কাদেরী নামে বেশি পরিচিত। ছিলেন বাংলাদেশের একজন চিকিৎসক ও রাজনীতিবিদ। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের প্রথম উপাচার্য। পাবনা-৫ আসনের সাবেক সংসদ সদস্য তিনি।
এম এ কাদেরী ১ অক্টোবর ১৯৪১ সালে জন্মগ্রহণ করেন। তিনি ১৯৫৭ সালে ঢাকা শিক্ষা বোর্ডের অধীনে ম্যাট্রিকুলেশন, ১৯৫৯ সালে আইএসসি পাস করার পর এমবিবিএসে ভর্তি হন। ১৯৬৪ সালে ঢাকা বিশ্ববিদ্যালয়ের অধীনে অনুষ্ঠিত এমবিবিএস ফাইনাল পরীক্ষায় সারা দেশের মধ্যে স্বর্ণপদকসহ প্রথম শ্রেণিতে প্রথম স্থান অধিকার করেন।
১৯৬৮ সালে চিকিৎসা বিজ্ঞানের উচ্চতর শিক্ষার জন্য ডা. এম এ কাদেরী বিলাত যান এবং এমআরসিপি ও এফআরসিপি ডিগ্রি অর্জন করেন।
এম এ কাদেরী ১ জানুয়ারি ১৯৬৫ সাল থেকে ২৯ এপ্রিল ১৯৬৮ সাল পর্যন্ত চট্টগ্রাম মেডিক্যাল কলেজ হাসপাতালে হাউস সার্জন, সিনিয়র হাউস সার্জন ও ইমারজেন্সি মেডিকেল অফিসার হিসেবে দায়িত্ব পালন করেন।
তিনি তৎকালীন আইপিজিএমআর এ মেডিসিনের অধ্যাপক হিসেবে দায়িত্ব পালন করেন। ১৯৯৮ সালে আইপিজিএমআর বঙ্গবন্ধু শেখ মুজিব মেডিকেল বিশ্ববিদ্যালয়ে উন্নীত হলে তিনি প্রথম উপাচার্য হিসেবে নিয়োগপ্রাপ্ত হন।
কাদেরী ১৯৯৩ সালে স্বাধীনতা চিকিৎসক পরিষদের প্রতিষ্ঠাতা সভাপতির দায়িত্ব লাভ করেন।
২০০০ সালে সড়ক দুঘর্টনায় পাবনা-৫ আসনের সংসদ সদস্য রফিকুল ইসলাম বকুলের মৃত্যুতে আসন শূন্য হলে তিনি উপনিবার্চনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
এম এ কাদেরী ২৯ জুলাই ২০০৪ সালে মৃত্যুবরণ করেন।
সেনিয়া কাহনোভিচ

সেনিয়া কাহনোভিচ (; জন্ম: ২৯শে জানুয়ারি ১৯৮৭; ভ্লাদিভস্তক, সোভিয়েত ইউনিয়ন) হলেন একজন রুশ ফ্যাশন মডেল, যিনি আপাতবাস্তব টেলিভিশন অনুষ্ঠান "ইউ আর এ সুপারমডেলের" প্রথম সাইকেল জয়লাভ করেছেন। এই অনুষ্ঠানটি টাইরা ব্যাংকসের "আমেরিকা'স নেক্সট টপ মডেলের" রুশ সংস্করণ।
২০০৪ সালে, মাত্র ১৬ বছর বয়সে সেনিয়া কাহনোভিচ ইউ আর এ সুপারমডেল, সাইকেল ১-এ প্রতিযোগিতা করেছিলেন এবং জয়লাভ করেছিলেন। তিনি প্রথম পুরস্কারটি প্রত্যাখ্যান করেছিলে, যেটি ছিল নেক্সট মডেল ম্যানেজমেন্টের সাথে একটি চুক্তি; কারণ তিনি ইতোমধ্যে আইএমজি মডেলসের কাছ থেকে অনুষ্ঠানে প্রতিযোগী হিসেবে থাকাকালীন এবং ফাইনাল প্রচারিত হওয়ার সময়ে আরও লাভজনক অফার পেয়েছিলেন। তাঁর বিজয় আনুষ্ঠানিকভাবে ঘোষণা করার পূর্বেই কাহনোভিচ প্যারিসে চলে এসেছিলেন।
তার পর থেকে তিনি ভার্সেস, গুচি, হার্মিস, লুই ভুইটন, ক্রিশ্চিয়ান ডিওর এবং ডলস অ্যান্ড গ্যাবানা-এর মতো প্রতিষ্ঠানের সাথে যুক্ত হয়ে নিউ ইয়র্ক, প্যারিস এবং মিলানের মতো জায়গার ফ্যাশন অনুষ্ঠানের র‍্যাম্পে হেঁটেছেন। তিনি এলি সাব, ডিওর এবং লেক্রোইক্সের জন্য হাওট কাউচার অনুষ্ঠানে হেঁটেছেন। তিনি ডিওএইচসি, গুচি এবং রিচমন্ডের বিজ্ঞাপনে উপস্থিত হয়েছেন এবং কসমোপলিটন, ম্যাডাম ফিগারো, হার্পার বাজার এবং অ্যামিকার প্রচ্ছদে স্থান পেয়েছিলেন। তিনি ফ্রেঞ্চ ভোগ এবং ফ্রেঞ্চ মেরি ক্লেয়ারের একটি সম্পাদকীয়তেও উপস্থিত হয়েছিলেন।
২০১৫ সালের অক্টোবর মাসে, কাহনোভিচকে শীর্ষ মডেল ফ্র্যাঞ্চাইজের অন্যতম সফল প্রতিযোগী হিসাবে কসমোপলিটনে স্থান করে নিয়েছিলেন।
চুচেন্‌ফা

চাওফা চ্যু-চেন-ফা ১৪৩৯ সাল থেকে ১৪৮৮ সাল পর্যন্ত আহোম রাজ্য শাসন করা স্বর্গদেউ। আহোম বুরঞ্জীসমূহ তাঁকে ভাল শাসক আখ্যা দিয়েছিল এবং প্রজারা সুখে জীবন কেটেয়েছিল। তাঁর সুদীর্ঘ ৪৯ বছর রাজত্ব করেছিলেন। টাংসু নাগাদের আক্রমণ তাঁর শাসনকালে হওয়া একমাত্র সংকট ছিল এবং তিনি নিজবলে তা প্রতিহত করেছিলেন।
টিপমিতে একজন কুঁওরীর দিক থেকে আহোম রাজা চুফক্‌ফার জ্যেষ্ঠ পুত্র ছিল চুচেনফা। মা-বাবা তাঁকে ত্যাওফাচুফুক নাম দিয়েছিলেন। বাবার মৃত্যুর পরে ১৪৩৯ সালে তিনি চুচেনফা নাম নিয়ে শিঙরি ঘরে ওঠেন।
"টাংসু নাগা"রা আহোম রাজ্যে বারে বারে আক্রমণ করে জন-ধনের হানি করেছিল। তাঁরা কাছের নাগা জাতিগুলিকে আক্রমণ করেছিল। তাদের একটি জাতি "অখম্পা নগা" চুচেনফাকে তরোয়াল প্রদান করে দলে নেয়। তাঁরা টাংসু নাগাদের বিরুদ্ধে পদক্ষেপ নিতে স্বর্গদেউকে অনুরোধ করে। চুচেনফা ততালিক সৈন্য তৈরি করে নিজে নেতৃত্ব দিয়ে টাংসু নাগার বিরুদ্ধে অভিযান চালান। তুমুল যুদ্ধে আহোমদের ১৪০ জন সৈনিকদের প্রাণ যায় যদিও শেষে তাঁরা নাগাদের পরাস্ত করে। অন্য এক সূত্রের মতে আহোমরা যুদ্ধে প্রায় পরাজয় বরণ করে পিছিয়ে গিয়েছিল। তখন বংরুকিয়া গোহাঁ সৈন্য সাজিয়ে পুনরায় টাংসু নাগাদের আক্রমণ করে পরাস্ত করেন। আহোম টাংসু নাগাদের গাঁগুলি ধ্বংস করে তাঁদের শরণাগত হতে বাধ্য করেন।
চুচেনফার রাজত্বকালে ১৪৪৯ সালে বৈষ্ণব সংস্কৃতির হোতা, সমাজ সংস্কারক শংকরদেবের নগাঁওয়ের বরদোবার কাছে জন্ম হয়। তিনি সেই অঞ্চলের ভূঞাদের দলপতি কুসুম্বর ভূঞার পুত্র ছিলেন।
সীরাতে ইবনে হিশাম

সীরাতে ইবনে হিশাম যার আসল নাম আস-সিরাতুন নববিয়্যাহ (السیرۃ النبویۃ )। বইটির লেখক আবু মুহাম্মদ আব্দুল মালিক ইবনে হিশাম ইবনে আইয়ুব হুমায়রি। যে ইবনে হিশাম নামে পরিচিত। বইটি অষ্টম শতকে (দ্বিতীয় হিজরী শতকে) রচনা করা হয়েছিল। এটাকে সীরাতের প্রাথমিক বইগুলোর মধ্যে একটি বই হিসেবে গণ্য করা হয়।
এই বইটি আসলে সীরাতে ইবনে ইসহাক এর সংক্ষিপ্ত এবং পরিমার্জিত রূপ। কারণ মূল গ্রন্থের যে অংশ সীরাতের সাথে সরাসরি সম্পর্কিত ছিল না তা ইবনে হিশাম ত্যাগ করেছেন। কঠিন শব্দের অর্থ ব্যাখ্যা করেছেন এবং কিছু ঘটনা নিজের থেকে যুক্ত করেছেন।
সীরাতে ইবনে ইসহাককে ইবনে হিশাম এমনভাবে উপস্থাপন করেছেন, যা এতটাই জনপ্রিয় হয়েছে যে মানুষ মূল বই সীরাতে ইবনে ইসহাককে ভুলে গেছে। এখনো সীরাতে ইবনে হিশাম তার জনপ্রিয়তা ধরে রেখেছে ।
জার্মানি , মিশর ও অন্যান্য দেশ থেকে বেশ কয়েকটি সংস্করণ প্রকাশিত হয়েছে।
বাংলা ভাষায় ইসলামিক ফাউন্ডেশন বাংলাদেশ থেকে বইটির অনুবাদ প্রকাশিত হয়েছে।
সিরাতে ইবনে হিশামের জনপ্রিয়তা ও গুরুত্বের কারণে তাঁর অনেক ব্যাখ্যাগ্রন্থও রচিত হয়েছে:
সীরাত ইবনে হিশামের সংক্ষিপ্তগ্রন্থ লেখা হয়েছে, এর মধ্যে কয়েকটি কবিতাগ্রন্থও রয়েছে।
সীরাতে ইবনে হিশামের অনুবাদ পৃথিবীর অনেক ভাষায় হয়েছে। বাংলা, ফারসি, উর্দু, জার্মান, ইংরেজি ইত্যাদি ভাষায় এর অনুবাদ পাওয়া যায়। সীরাতের উৎস গ্রন্থ হিসেবে সীরাতে ইবনে হিশাম সর্বাধিক প্রশংসা ও আস্থা অর্জন করেছে।
বাংলা ভাষায় সীরাতে ইবনে হিশামের অনুবাদ করেছেন, খ্যাতনামা অনুবাদক আকরাম ফারুক । বাংলাদেশ ইসলামিক সেন্টার আকরাম ফারুক অনূদিত গ্রন্হটি প্রকাশ করেছে।
চুক্লেনমুং

চাওফা চ্যু-ক্লেণ-মুং ১৫৩৯ সাল থেকে ১৫৫২ সাল পর্যন্ত আহোম রাজ্য শাসন করা স্বর্গদেউ। গড়গাঁওতে রাজধানী স্থাপন করার জন্য বুরঞ্জীতে তাঁকে "গড়গঞা রাজা" বলা হয়েছে। তাঁর রাজত্বকালে মাধবদেব এবং শ্রীমন্ত শংকরদেবের জামাতা হরিকে আটক করা হয়েছিল এবং হরিকে মৃত্যুদণ্ড দেওয়া হয়েছিল। এই কারণে শংকরদেব আহোম রাজ্য ছেড়ে কোচ রাজ্যে আশ্রয় নেন।
মোহর তৈরি করা তাঁরাই প্রথম আহোম রাজা ছিলেন। মোহরগুলি আটকোণা ছিল এবং আহোম লিপি সেখানে লেখা হত।
স্বর্গদেউ চুহুন্মুঙকে ১৫৩৯ সালের জানুয়ারিতে লগুয়া রতিমনে শুই থাকা অবস্থায় হত্যা করার পরে চুক্লেণমুং রাজ্যপাট পান। কোনো কোনো বুরঞ্জীর মতে এই কার্য চুক্লেণমুঙর অভিসন্ধি মতেই হয়েছিল। চুক্লেণমুঙ এই অপবাদ সরাতে হত্যাকারী রতিমনের ভাই-কাকাকে মৃত্যুদণ্ড দেন।
পিতাকের শাসনকালে ১৫৩২ সালে কোঁওর চুক্লেঙ বঙ্গের সেনাপতি তুর্বকের বিরুদ্ধে পরাজয় বরণ করেন এবং অত্যন্ত আঘাতপ্রাপ্ত হন। তাঁর স্থানে বরপাত্র গোহাঁই নেতৃত্ব দিয়ে তুর্বককে পরাজিত করেন।
চুক্লেণমুং বার-ভূঞাদের কপিলী নদী উপত্যকা থেকে রাজধানীর কাছে কাছাড়ি রাজ্যর থেকে অধিকার করা অঞ্চলের উপরে শাসন প্রদান করেন। ১৫৪৬ সালে কোচ সেনাপতি চিলারায় আহোম রাজ্য আক্রমণ করেন। রাজার সৎ ভাই গোহাঁই কমলের তৈরি পথ দিয়ে (গোহাঁই কমল আলি) ব্রহ্মপুত্রের উত্তর পারে তাঁরা পা বাড়িয়ে নারায়ণপুরে (বর্তমানের উত্তর লখিমপুরে) একটি কোঠা তৈরি করে। চুক্লেণমুং কোচদের ব্রহ্মপুত্রের উত্তর পার থেকে বিতাড়ন করতে সমর্থ হন।
চুক্লেণমুং রাজত্বকালে গড়গাঁও পুকুর খনন করেছিলেন এবং "নাগা আলি" বাঁধিয়েছিলেন।
ট্রান্স (চলচ্চিত্র)

ট্রান্স "(ইংরেজি: Trance)" একটি ভারতীয় মালায়ালাম ভাষার সাইকোলজিক্যাল ড্রামা চলচ্চিত্র। ছবিটির পরিচালনা ও প্রযোজনা করেছেন আনোয়ার রাশিদ এবং লিখেছেন ভিনসেন্ট ভাদাক্কান। এতে প্রধান চরিত্রে অভিনয় করেছেন ফাহাদ ফাসিল এবং সহায়ক চরিত্রে অভিনয় করেছেন দিলীশ পোথান, গৌতম মেনন, চেম্বন বিনোদ জোস, নাজরিয়া নাজিম, সৌবিন শাহির এবং বিনয়াকন।
চলচ্চিত্রটিতে কন্যাকুমারী ভিত্তিক হতাশ মোটিভেশনাল স্পিকার, নাস্তিক বিজু প্রসাদের জীবনের ঘটনাগুলিকে অনুসরণ করে, যিনি খ্রিস্টান যাজক হিসাবে কাজ করার জন্য কর্পোরেট সংস্থা নিয়োগ পেয়েছিলেন। চলচ্চিত্রটির চিত্রগ্রহণ শুরু হয়েছিল ২০১৭ সালের জুলাইয়ে এবং  শেষ হয় ২০১৯  সালের সেপ্টেম্বরে। চলচ্চিত্রটি মুক্তি পায় ২০২০ সালের ২০ ফেব্রুয়ারি।
স্টারকেড (২০১৯)

স্টারকেড একটি পেশাদার কুস্তি সরাসরি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ১লা ডিসেম্বর তারিখে মার্কিন যুক্তরাষ্ট্রের জর্জিয়ার ডুলুথের ইনফিনিট এনার্জি এরিনায় অনুষ্ঠিত হয়েছিল।
৭টি অন্ধকার ম্যাচ সহ মূল অনুষ্ঠান মিলিয়ে মোট ১১টি ম্যাচ এই অনুষ্ঠানে অনুষ্ঠিত হয়েছিল; যার মধ্যে ৪টি ম্যাচ ডাব্লিউডাব্লিউই নেটওয়ার্কে প্রদর্শন করা হয়েছিল। এই অনুষ্ঠানের সর্বশেষ শেষ ম্যাচে ববি লাশলি কেভিন ওয়েন্সকে ডিস্কোয়ালিফিকেশনের মাধ্যমে হারিয়েছে। সম্প্রচারের মাধ্যমে মধ্যস্থানেই ডাব্লিউডাব্লিউই ইউটিউবে অনুষ্ঠানের বাকী অংশ প্রচার করা শুরু করেছিল; পরে জানা গেছে যে অনুষ্ঠানটি প্রচারের সময় পূর্ব মার্কিন যুক্তরাষ্ট্রে ডাব্লিউডাব্লিউই নেটওয়ার্ক একটি বড় ধরনের সমস্যার সম্মুখীন হয়েছিল।
পায়েল ঘোষ

পায়েল ঘোষ (জন্ম: ১৩ নভেম্বর ১৯৮৯) একজন ভারতীয় অভিনেত্রী, যিনি তেলুগু, তামিল, হিন্দি সহ একাধিক ভাষার চলচ্চিত্রে অভিনয় করেছেন।
তিনি সেন্ট পলস মিশন স্কুল কলকাতাতে পড়াশুনা করেছিলেন এবং কলকাতার স্কটিশ চার্চ কলেজ থেকে রাষ্ট্রবিজ্ঞানে স্নাতক হয়েছিলেন। বর্তমানে তিনি মুম্বইয়ে বসবাস এবং কাজ করছেন।
১৭ বছর বয়সে পায়েল তার বন্ধুকে নিয়ে "শার্পে'স পেরিল"-এর একটি অডিশনে যান এবং বিবিসি টেলিফিল্মের একটি ভূমিকায় অভিনয় করেন। ইংরেজ সৈনিক রিচার্ড শার্পের উপর ভিত্তি করে তৈরি নাটকে পায়েল বাংলার এক বিপ্লবী মুক্তিযোদ্ধার কন্যার চরিত্রে অভিনয় করেছিলেন। পায়েল কানাডিয়ান ছবিতেও অভিনয় করেছিলেন, যাতে তিনি তার প্রতিবেশীর চাকরের প্রেমাসিক্ত একটি স্কুল ছাত্রীর চরিত্রে ভূমিকা রাখেন। পায়েলের বাবা-মা তার চলচ্চিত্রে যোগদানের সিদ্ধান্তকে অস্বীকার করায় কলেজের ছুটিতে তিনি কলকাতায় নিজের বাড়ি থেকে পালিয়ে মুম্বইয়ে গমন করেছিলেন। তিনি নমিত কিশোরের অ্যাক্টিং একাডেমিতে যোগ দিয়েছিলেন, সেখানে তিনি চন্দ্র শেখর ইলেতির সাথে সাক্ষাৎ করেন, যিনি তাকে "প্রয়নাম" চলচ্চিত্রে মাঞ্চু মনোজের বিপরীতে মুখ্য চরিত্রে অভিনয়ের প্রস্তাব দিয়েছিলেন। পরবর্তীতে তিনি তেলুগু ছবি "মি. রাস্কেল" ও "ওসরাভেলি" এবং কন্নড় ছবি "বর্ষধরে"-তে অভিনয় করেন।
তার অভিনীত প্রথম তামিল চলচ্চিত্র সারো শ্রীরামের "থেরোডাম ভিধিয়াইল", যেখানে তিনি এরোডের অধিবাসী একজন চিরাচরিত মেয়ের ভূমিকা পালন করেছেন। তিনি বিবেক অগ্নিহোত্রী কর্তৃক নারী মুখ্য ভূমিকায় "ফ্রিডম" ছবিটির জন্য নির্বাচিত হয়েছিলেন এবং ২০১২ সালে এর চিত্রগ্রহণ করা হয়েছিল। ছবিটি ২০১৪ সালেও মুক্তি না পেলে তিনি সঞ্জয় ছেল পরিচালিত কৌতুকধর্মী চলচ্চিত্র "প্যাটেল কি পাঞ্জাবী শাদি"-তে স্বাক্ষর করেছিলেন, ১৫ সেপ্টেম্বর ২০১৭-এ ছবিটি বিশ্বব্যাপী মুক্তি পায়। তিনি পরেশ রাওয়াল, ঋষি কাপুর এবং প্রেম চোপড়ার সাথে অভিনয়ের মাধ্যমে বলিউডে পা রাখেন।
এপ্রিল ২০২০-তে নেতিবাচকদের খুব কমই আছে चुकी এই জীবন বিনীত করণীয় এবং সে যে কোনও সময় কল্পনাও করে না।
দ্য বুক অব স্নবস

দ্য বুক অব স্নবস হল উইলিয়াম ম্যাকপিস থ্যাকারির ব্যঙ্গধর্মী রচনার সংকলন। এটি ১৮৪৮ সালে গ্রন্থাকারে প্রকাশিত হয়। এর পূর্বে এটি ১৮৪৬ সালের ২৮শে ফেব্রুয়ারি থেকে ১৮৪৭ সালের ২৭শে ফেব্রুয়ারি পর্যন্ত ৫৩ সপ্তাহ "পাঞ্চ" পত্রিকায় "দ্য স্নবস অব ইংল্যান্ড, বাই ওয়ান অব দেমসেলভস" নামে প্রকাশিত হয়। বইটি ব্যাপক জনপ্রিয় হয় এবং থ্যাকারিকে বিপুল জনপ্রিয়তা পাইয়ে দেয়। গ্রন্থাকারে সংকলনের পূর্বে বইটি "নিগূঢ়ভবে পরিমার্জন" করা হয় এবং সাম্প্রতিক রাজনৈতিক বিষয়সমূহ তথা ১৭-২৩ নং ভুক্তিগুলি বাদ দেওয়া হয়।
স্নবারি অভিধানে ফিলিপ জুলিয়ান লিখেন ""স্নব" শব্দটি শুরু হয় শিষ দিয়ে এবং শেষ হয় সাবানের ফেনার মত, কিন্তু এর অর্থ দাঁড়ায় ঘৃণা ও লঘুচিত্ততা। থ্যাকারি এই বিষয়টি বুঝেছিলেন, কিন্তু তিনি এতে নৈতিক গূঢ়ার্থ যোগ করেন।
থ্যাকারি প্রথম এই শব্দটিকে ব্যবহার করেন, "আমরা এটাকে সংজ্ঞায়িত করতে পারি না। এটা কি তা আমরা বলতে পারি না। কিন্তু আমরা জানি এটা কি। এমন ছোট একটা শব্দ, যার শুরুটা শিষের শব্দের মত, কিন্তু মনে হয় এটি এর স্বাদ ত্যাগ করেছে।" ১৮৫৯ সালে ডেভিড ম্যাসন লিখেন, "জনাব থ্যাকারির জন্য, কোন সন্দেহ নেই যে স্নবারি খারাপ বিষয়, কিন্তু এটা জানা খুবই কষ্টসাধ্য ছিল যে এটা আসলে কি।"
কামারগাঁও ইউনিয়ন

কামারগাঁও ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
কামারগাওঁ ইউনিয়নের পশ্চিমে ঢাকুয়া ইউনিয়ন,দক্ষিণে গালাগাওঁ ইউনিয়ন, উত্তরে নেত্রকোণা জেলার সীমানা, পূর্বে গৌরীপুরের সিধলা ইউনিয়ন। 
১. কালিখা উচ্চ বিদ্যালয়
২. রাজদারিকেল উচ্চ বিদ্যালয়
৩. হাজীগঞ্জ উচ্চ বিদ্যালয়
৪. আশ্বিয়া উচ্চ বিদ্যালয় ৫. রাজদারিকেল ইসলামিয়া দাখিল মাদরসা ৬. কামারগাঁও সরকারি প্রাথমিক বিদ্যালয়৭।পংদারিকেল সরকারি প্রাথমিক বিদ্যালয়। ৮গোপাল দাড়িকেল সরকারি প্রাথমিক বিদ্যালয়।
 মাওলানা মোহাম্মদ আব্দুল করিম (মৃত) সাহেবের পরিবারের সুনাম রয়েছে চারদিকে ও জনমুখে। উনার জন্ম গোপালদারিকেল গ্রামে।
আব্দুল করিম সাহেবের পুত্র সংখ্যা চার জন। 
বড় পুত্রঃ মোস্তফা আহমেদ (মৃত)/ ব্যাবসায়ী, উনার উত্তরাধিকারী একমাত্র ছেলে ফয়সাল আহমেদ _
মেজু পুত্রঃ মোখলেছুর রহমান / ব্যাবসায়ী, কর্ণদার -মেসার্স মোস্তফা ট্রেডার্স _
সেজু পুত্রঃ ইন্জিনিয়ার তাজুল ইসলাম / ব্যাবসায়ী,কর্ণধার & CEO- K.R. Engineering services (www.kres-bd.com) _
কনিষ্ঠ পুত্রঃ আব্দুল্লাহ আল মামুন / Executive Quality Control, Orion Pharma Ltd.
রামপুর ইউনিয়ন, তারাকান্দা

রামপুর ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার :কত জন রয়েছে
শিক্ষা প্রতিষ্ঠানকতটা রয়েছে
বর্তমান চেয়ারম্যান-
ঢাকুয়া ইউনিয়ন

ঢাকুয়া ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান নিজাম উদ্দিন মাষ্টার মডেল একাডেমী কেন্দুয়া/
বর্তমান চেয়ারম্যান-
কামারিয়া ইউনিয়ন, তারাকান্দা

কামারিয়া ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
০৮ নং কামারিয়া ইউনিয়ন পরিষদের পূর্ব নাম ১৯নং কামারিয়া ইউনিয়ন পরিষদ। এটি পূর্বে ময়মনসিংহ জেলার ফুলপুর উপজেলায় অন্তর্ভুক্ত ছিল। ২০১৩ সালে তারাকান্দা উপজেলা পরিষদ গঠিত হলে কামারিয়া ইউনিয়ন এ উপজেলার প্রাশাসনিক অঞ্চলে অন্তর্ভুক্ত করা হয়।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-একেএম আজাহারুল ইসলাম আজাহার সরকার
বালিখা ইউনিয়ন

বালিখাঁ ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার:
শিক্ষা প্রতিষ্ঠান
ধলাই বিল
ঢাকিরকান্দা ছাতিয়ানতলা মাদরাসা
পশ্চিম ঢাকিরকান্দা সরকারী প্রা.বি.
বালিখাঁ বাজার
বর্তমান চেয়ারম্যান- শামসুল আলম
গালাগাঁও ইউনিয়ন

গালাগাঁও ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-আব্দুর রহমান তালুকদার
তারাকান্দা ইউনিয়ন

তারাকান্দা ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
তারাকান্দা সিংবাড়ী
তারাকান্দার কয়ড়াকান্দা গ্রামে অবস্থিত, এটি তারাকান্দা কংশ নদীর পাশে রয়েছে।
ঐতিহাসিক অনেকবছর আগের সিংবাড়ী এখন ও দর্শনীয় স্থান।
বর্তমান চেয়ারম্যান-
কাকনী ইউনিয়ন

কাকনী ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বানিহালা ইউনিয়ন

বানিহালা ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষার হার:
শিক্ষা প্রতিষ্ঠান
বানিহালা ইওনিয়নের লাউটিয়া নামক গ্রামে রয়েছেন এক পৌরাণিক রাজমন্দির। যেটি লাউটিয়া সরকারী বিদ্যালয় এর পাশেই
বর্তমান চেয়ারম্যান-
সতী বেউলা

সতী বেউলা ১৯৫৪ সালে মুক্তি পাওয়া দশম অসমীয়া অসমীয়া চলচ্চিত্র। কলকাতার রামনিকলাল প্ৰডাকশনের ব্যানারে নির্মাণ করা ছবিটি পরিচালনা করেছিলেন সুনীল গাঙ্গুলী। সতী বেউলা বাংলা ও অসমীয়া দুটি ভাষাতে নির্মাণ করা হয়েছিল। বাংলা ছবিটি ১৯৫৩ সালে মুক্তি পেয়েছিল আর এর মুখ্য ভূমিকায় অভিনয় করেছিলেন ছবি বিশ্বাস। সতী বেউলা মূলতঃ বাংলা সংস্করণটির অসমীয়া রূপান্তর ছিল। তাই এর পটভূমিও বঙ্গ ছিল।
সতী বেউলার অসমীয়া সংস্করণটির সংলাপ লিখেছিলেন প্ৰবীন ফুকন। চাঁদ সদাগরের ভূমিকায় অভিনয় করেছিলেন ফণী শৰ্মা।
ভবানী দত্ত জোশী

<nowiki> </nowiki>নায়েক ভবানী দত্ত জোশী, অশোক চক্র ছিলেন একজন ভারতীয় সেনার সৈনিক, তিনি ভারতের সর্বোচ্চ শান্তিকালীন সামরিক পুরস্কার অশোক চক্র অপারেশন ব্লু স্টারে তাঁঁর কর্মের জন্য মরণোত্তর ভাবে লাভ করেন । 
নায়েক ভবানী দত্ত জোশীর জন্ম ১৯৫২ সালের ১৫ জুলাই উত্তরাখণ্ডের গাড়ওয়াল জেলার চামোলির চেপ্রুন গ্রামে। তার বাবা, শ্রী খায়ালি দত্ত জোশী ছিলেন গ্রামের এক ছোট কৃষক। এন কে ভবানী দত্ত জোশীর প্রাথমিক শিক্ষা ছিল গ্রামে নিজেই। 
১৯৭০ সালের ১৪ জুলাই তিনি গাড়ওয়াল রাইফেলস- এ ভর্তি হন। গাড়ওয়াল রাইফেলস রেজিমেন্টাল সেন্টার, ল্যানসডাউনে প্রশিক্ষণ শেষে, তিনি ২৭ শে জুন ১৯৭১ সালে ৫ ম গড়ওয়াল রাইফেলস-এ নিয়োজিত হন ।
১৯৭১-এর ভারত-পাকিস্তান যুদ্ধের সময় তার ব্যাটালিয়নটি পূর্ব সেক্টরে মোতায়েন করা হলে নায়েক ভবানী দত্ত জোশির প্রথম লড়াই হয়। পরে তিনি ৯ ম গাড়ওয়াল রাইফেলসে পোস্ট পেয়েছিলেন। ১৯৮৪ সালের ৫/৬ জুন রাতে অপারেশন 'ব্লু স্টার' চলাকালীন এন কে জোশির সংস্থাকে একটি ভবনের একটি গুরুত্বপূর্ণ কাজ দেওয়া হয়েছিল। বিল্ডিং কমপ্লেক্সটি খালিস্তানী জঙ্গিদের দ্বারা শক্তিশালী করা হয়েছিল এবং এর গেটটি ব্যারিকেড করা হয়েছিল। গেটটি ভেঙে যাওয়ার সাথে সাথে জোশির প্লাটুনটি প্রচণ্ড ফায়ারে জড়িয়ে পড়ে। জঙ্গিদের অধীনে থাকা ঝড়ের পদে তার কমান্ডিং অফিসারের নির্দেশে জোশী তার প্লাটুনের আরও বেশ কয়েকজন সদস্যের সাথে স্বেচ্ছাসেবীর কাজ করেছিলেন। জোশী এই অভিযানে তার বিভাগকে নেতৃত্ব দিয়েছিলেন, এক জঙ্গিকে তার কার্বাইন দিয়ে হত্যা করেছিল এবং আরেকজনকে বেয়নেটে হত্যা করে এবং আক্রমণে আহত হওয়া সত্ত্বেও তার প্লাটুনের উদ্দেশ্য পথ পরিষ্কার করে দেন। তিনি একটি তৃতীয় জঙ্গিকে আক্রমণ করেছিলেন যে একটি কভারের পেছন থেকে গুলি চালাচ্ছিল তবে প্রক্রিয়াধীন অবস্থায় তিনি মারাত্মক আহত হন। তার ক্রিয়াগুলির কারণে তার সংস্থা সফলভাবে এর উদ্দেশ্যটি লাভ করেছিল। জোশী তার বীরত্বের কর্মের জন্য সর্বোচ্চ শান্তিকালীন খেতাবের পুরস্কার, অশোক চক্র, মরনোত্তর ভাবে লাভ করেন।
অখিল ভারতীয় আয়ুর্বিজ্ঞান সংস্থান, যোধপুর

অল ইন্ডিয়া মেডিকেল সায়েন্সেস ইনস্টিটিউট, যোধপুর (এইমস যোধপুর; আইএএসটি: "Akhil Bhāratiya Āyurvignan Samsthān Jodhpur (বাংলা:অখিল ভারতীয় আয়ুর্বিজ্ঞান সংস্থান যোধপুর)") ভারতের যোধপুরে অবস্থিত একটি মেডিকেল কলেজ এবং চিকিৎসা গবেষণার সরকারি বিশ্ববিদ্যালয়। অন্যান্য পাঁচটি অখিল ভারতীয় আয়ুর্বিজ্ঞান সংস্থান (এআইআইএমএস) এর মতো এটিও ২০১২ সালে প্রতিষ্ঠিত হয় এবং এটি স্বাস্থ্য ও পরিবার কল্যাণ মন্ত্রকের অধীনে স্বায়ত্তশাসিতভাবে পরিচালিত হয়।
সর্বভারতীয় মেডিকেল সায়েন্সেস ইনস্টিটিউট (সংশোধন) বিল, ২০১২ লোকসভায় ২৭ আগস্ট ২০১২ প্রবর্তিত হয়। এই বিলটি একটি অধ্যাদেশকে প্রতিস্থাপন করে, যা ছয়টি এইমস প্রতিষ্ঠানকে সেপ্টেম্বর ২০১২ সাল থেকে কার্যকর করার অনুমতি দেয়। লোকসভা ৩০ আগস্ট ২০১২ সালে "এইমস (সংশোধন) বিল, ২০১২" পাস করে। তার আগে, ছয়টি নতুন এইমস ভারতীয় সমিতি নিবন্ধকরণ আইনের অধীনে নিবন্ধিত হয় এবং বিল তাদের দিল্লির বিদ্যমান এইমস দিল্লির আদলে স্বায়ত্তশাসিত সংস্থা হয়ে উঠতে সাহায্য করে। "এইমস (সংশোধনী) বিল, ২০১২" ৩ সেপ্টেম্বর ২০১২ সালে রাজ্যসভায় পেশ করা হয়। রাজ্যসভা ৪ সেপ্টেম্বর ২০১২ সালে এইমস (সংশোধন) বিল, ২০১২ পাস করে এবং ছয়টি এইমস সেপ্টেম্বর ২০১২ সালে কার্যক্রম শুরু করে।
এইমস যোধপুর যোধপুরের "শিল্প অঞ্চল বাসনী" শহরের উপকণ্ঠে অবস্থিত। ২০০৪ সালের ৩১ জানুয়ারি তৎকালীন অর্থমন্ত্রী যশবন্ত সিং এইমস যোধপুরের ভিত্তি প্রস্তর স্থাপন করেন এবং অনুষ্ঠানে তৎকালীন স্বাস্থ্যমন্ত্রী সুষমা স্বরাজ এবং তৎকালীন কৃষিমন্ত্রী রাজনাথ সিং উপস্থিত ছিলেন।
২০১৩ সাল থেকে এইমস ১০০ এমবিবিএস এবং বি.এসসি নার্সিং (অনার্স) শিক্ষার্থীদের ভর্তি করা শুরু করে। ২৭শে জুলাই, ২০১৩ সাল থেকে বহির্বিভাগ রোগী (ওপিডি) পরিষেবাগুলি এইমস যোধপুরে শুরু হয়। এইমস ২০১৬ সাল থেকে অ্যানাটমি, বায়োকেমিস্ট্রি, ফিজিওলজি এবং কমিউনিটি মেডিসিন এবং ফ্যামিলি মেডিসিন বিভাগগুলিতে এমডি কোর্স শুরু হয়। এইমস যোধপুরে ২০ টি বিভাগে স্নাতকোত্তর কোর্স শুরু হয়েছে ২০১৭ সাল থেকে ৫৬ টি আসন নিয়ে।
জয়পুরহাট পৌরসভা

জয়পুরহাট সদর পৌরসভা বাংলাদেশের রাজশাহী বিভাগের জয়পুরহাট জেলার জয়পুরহাট সদর উপজেলার অন্তর্গত 'ক' শ্রেণির একটি পৌরসভা।
প্রাচীর ভারত বর্ষের বিখ্যাত একটি হাটের নাম গোপেন্দ্রগঞ্জহাট। আর গোপেন্দ্রগঞ্জ হাটের পশ্চিম দিকে অবস্থিত বর্তমান খঞ্জনপুর অঞ্চলে রাজা জয়পাল বাস করতেন। তার নামানুসারে তখন ঐ অঞ্চলের নাম করণ জয়পুর করা হয়। ব্রিটিশ আমলে দার্জিলিং থেকে কলকাতা পর্যন্ত যে রেল যোগাযোগ স্থাপিত হয়, তা জয়পুরহাটের উপর দিয়েই হয়। ফলে সে সময় জয়পুরহাট রেল স্টেশন অনেক গুরুত্ব লাভ করে। কালের বিবর্তনে গোপেন্দ্রগঞ্জহাট এক সময়ে জয়পুরহাট নামে পরিচিত লাভ করে। এই জয়পুরহাট অবিভূক্ত ভারত বর্ষের বৃহত্তর দিনাজপুর জেলার পাঁচবিবি থানার বগুড়া জেলার অন্তর্ভুক্ত ছিলো। এলাকার গুরুত্ব এবং সমগ্র দেশের সাথে যোগাযোগের সুবিধার্থে এক সময় পাঁচবিবি থানাকে বগুড়া জেলার অন্তর্ভুক্ত এবং জয়পুরহাটকে নতুন থানা হিসাবে স্বীকৃতি দিয়ে বগুড়া জেলার অন্তর্ভুক্ত করা হয়। পরবর্তীতে জয়পুরহাট থানার গুরুত্ব বৃদ্ধি পাওয়ায় বগুড়া জেলার একটি মহকুমা হিসাবে জয়পুরহাট থানাকে মান উন্নীত করা হয়। দেশ স্বাধীনের পর নগরায়ণ ও ব্যবসায়িক কেন্দ্র হিসাবে জয়পুরহাটের গুরুত্ব বেড়ে গেলে ১৯৭৫ সালের ৮ই জানুয়ারী ২০.৭২ বর্গ কিলোমিটার এলাকা নিয়ে জয়পুরহাট পৌরসভা প্রতিষ্ঠা লাভ করে। পরবর্তীতে পৌরসভার গুরুত্ব অনুধাবন করে ১৯ শে জুন ১৯৯১ সালে জয়পুরহাট পৌরসভা প্রথম শ্রেণীর পৌরসভা হিসাবে স্বীকৃতি লাভ করে। বর্তমানে ৯টি ওয়ার্ড এবং ১,০৬,৭২৯ জন জনগোষ্ঠি নিয়ে এই প্রতিষ্ঠান।
ওয়ার্ডঃ ০৯ টি
বর্তমান মেয়রঃ 
মোঃ মোস্তাফিজুর রহমান
কমন ওইট

কমন ওইট (বৈজ্ঞানিক নাম: "Iton semamora(Moore)") এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
কমন ওইট এর প্রসারিত অবস্থায় ডানার আকার ৪২-৪৬ মিলিমিটার দৈর্ঘ্যের হয়।
ভারতে প্রাপ্ত কমন ওইট এর উপপ্রজাতি হল-
ভারতএ (পশ্চিমবঙ্গ, সিকিম, আসাম, অরুণাচল প্রদেশ এবং উত্তর-পূর্ব ভারত ও পূর্ব হিমালয়), এছাড়া বাংলাদেশ, ভুটান, মায়ানমার, সুমাত্রা, বর্নিও, মালয় উপদ্বীপ এবং ফিলিপিন্স এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : উভয় ডানার উপরিতল কালচে বাদামী। সামনের ডানায় ২ থেকে ৪ নং শিরামধ্য জড়ে ৩টি সাদা এবং অর্দ্ধস্বচ্ছ ডিসকাল ছোপ তীর্যক ভাবে বিস্তৃত। ২ নং শিরা মধ্যের ডিসকাল ছোপটি সর্ববৃহৎ; পরবর্তী ছোপগুলি ক্রমশ ক্ষুদ্রাকৃতি হয়েছে। নমুনাভেদে উক্ত ডিসকাল ছোপের নিচে ২ অথবা ৩ টি ক্ষুদ্র, সাদা এবং অর্দ্ধস্বচ্ছ ছোপ ৬ থেকে ৮ নং শিরামধ্য জুড়ে বর্তমান। পিছনের ডানায় ডরসামের মধ্যভাগ থেকে টর্নাস পর্যন্ত বিস্তৃত একটি লম্বাটে সাদা টর্নাল অস্পস্ট পটি চোখে পড়ে কিছু নমুনাতে। আবার কিছু নমুনাতে তা অনুস্পস্থিত। তবে স্ত্রী প্রকারে উক্ত সাদা পটি অধিক সুগঠিত এবং কালো শিরা দ্বারা বিভক্ত। পিছনের ডানা সাদা সিলিয়া অথবা প্রান্তরোঁয়াযুক্ত।
ডানার নিম্নতল: সামনের ডানা হলদে বাদামী এবং উপরিতলের ছোপগুলি অর্দ্ধস্বচ্ছতার কারণে নিম্নতলে স্পস্ট অথবা আবছা ভাবে দৃশ্যমান। কিছু কিছু নমুনায়, টার্মেন অথবা প্বার্শপ্রান্তরেখার মধ্যভাগে সাব-টার্মিনাল অংশে স্পস্ট অথবা অস্পষ্ট চওড়া সাদা পটি দেখা যায়। পুরুষ প্রকারে, ডানার গোড়ার দিকে ডরসামের কাছে কালো রোঁয়ার গঠিত টিঁকি (Tuft) চোখে পড়ে। পিছনের ডানার বেস অথবা গোড়া, ডরসাম এবং টার্মেন জুড়ে ডানার প্রায় চার-পঞ্চমাংশ সাদা এবং কোস্টার দিকের বাকীওংশ হলদে-বাদামী, এবং টার্মেন বরাবর শীর্ষ (অ্যাপেক্স) থেকে টর্নাস পর্যন্ত বিস্তৃত কালচে-বাদামী প্রায় অর্দ্ধচন্দ্রাকৃতি ছোপের সারি বিদ্যমান। কিছু কিছু নমুনাতে সাদা চওড়া অংশের মধ্যভাগ একটি ক্ষুদ্র বাদামী ডিসকাল ছোপ লক্ষ করা যায়।
শুঙ্গ কালচে বাদামী বর্ণের, মাথা, বক্ষদেশ এবং উদরের উপরিতলে কালচে বাদামী এবং নিম্নতলে সাদা। স্ত্রী-পুরুষ প্রকারভেদ থাকলেও, এই প্রজাতির মর্ফগত রূপভেদ নেই।
পশ্চিমবঙ্গ, সিকিম, মেঘালয় অঞ্চলে দুর্লভ এবং অন্যান্য প্রাপ্তব্য অঞ্চলে কম দেখতে পাওয়া এই প্রজাতির ঊড়ান দ্রুত। এরা মাটিতে, পাথুরে দেওয়াল অথবা পাথরে। গাছের পাতায় এবং সরু ডালে সাধারণত অবস্থান করে; তবে স্বভাবগত ভাবে এদের ফুলে বসতে দেখা যায় না। এই প্রজাতি রোদ পোহানোর সময় প্রায় সর্বদাই ডানা আংশিক মেলে বসে; সম্পূর্ণ ডানা মেলে এদের বসার কোনো উল্লেখ এবং চিত্র পাওয়া যায় নি। পাখির বিষ্ঠা এদের অতি প্রিয় খাদ্যরস সংগ্রহের উৎস এবং পাথরের ভিজে ছোপে বসে খাদ্যরস শোষন করতেও দেখা যায়। নিচু উচ্চতাযুক্ত ঘন পাহাড়ি জঙ্গল এদের পছন্দের বাসভূমি। তবে মাঝে মধ্যে জঙ্গলের ফাঁকা জায়গায় এবং পথের ধারেও এদের আনাগোনা লক্ষ করা যায়।
মিরপুর পৌরসভা

মিরপুর পৌরসভা বাংলাদেশের খুলনা বিভাগের কুষ্টিয়া জেলার মিরপুর উপজেলার অন্তর্গত 'খ' শ্রেণির একটি পৌরসভা।
মিরপুর পৌরসভা ৯টি ওয়ার্ডে বিভক্ত।
ওয়েলিংটন ক্রিকেট দল

ওয়েলিংটন ক্রিকেট দল () নিউজিল্যান্ডের ছয়টি প্রথম-শ্রেণীর ক্রিকেট দলগুলোর অন্যতম। নিউজিল্যান্ড ক্রিকেট কর্তৃক দলটি পরিচালিত হচ্ছে। সংক্ষেপে দলটি ওয়েলিংটন ফায়ারবার্ডস নামে পরিচিত। ওয়েলিংটনভিত্তিক দলটি চারদিনের প্রথম-শ্রেণীর ক্রিকেট প্রতিযোগিতা প্লাঙ্কেট শীল্ডে অংশগ্রহণ করে আসছে। এছাড়াও, একদিনের ঘরোয়া প্রতিযোগিতা ফোর্ড ট্রফি ও সুপার স্ম্যাশ প্রতিযোগিতায় অংশ নিচ্ছে।
১৯২৩-২৪, ১৯২৫-২৬, ১৯২৭-২৮, ১৯২৯-৩০, ১৯৩১-৩২, ১৯৩৫-৩৬, ১৯৪৯-৫০, ১৯৫৪-৫৫, ১৯৫৬-৫৭, ১৯৬০-৬১, ১৯৬১-৬২, ১৯৬৫-৬৬, ১৯৭২-৭৩, ১৯৭৩-৭৪, ১৯৮১-৮২, ১৯৮২-৮৩,১৯৮৩-৮৪, ১৯৮৯-৯০, ২০০০-০১, ২০০৩-০৪
১৯৭৩-৭৪, ১৯৭৪-৭৫, ১৯৮১-৮২, ১৯৮৮-৮৯, ১৯৯০-৯১, ২০০১-০২, ২০১৩-১৪
২০১৪-১৫, ২০১৬-১৭
আয়োজক দল হিসেবে নিজেদের খেলাগুলো ওয়েলিংটনের ব্যাসিন রিজার্ভ মাঠে আয়োজন করে থাকে। এ মাঠটি বড়দের রাগবি দল ওবিইউ মৌসুম বহির্ভূত সময়ে ব্যবহার করে থাকে। এছাড়াও, মাঝেমধ্যে দিবা/রাত্রির খেলা আয়োজনে ওয়েস্টপ্যাক স্টেডিয়াম ও ব্যাসিন রিজার্ভে কোন কারণে ব্যবহার করা সম্ভব না হলে কারোরি পার্কে প্রথম-শ্রেণীর খেলা আয়োজনের ব্যবস্থা করা হয়।
২০১৬-১৭ মৌসুমে ওয়েলিংটন ফায়ারবার্ডসে অংশগ্রহণকারী খেলোয়াড়:
নিউজিল্যান্ড 
ইংল্যান্ড 
অস্ট্রেলিয়া 
ভারত 
বাংলাদেশ 
কানাডা
টেনসেন্ট

টেনসেন্ট হোল্ডিংস লিমিটেড () ১৯৯৮ সালে প্রতিষ্ঠিত একটি চীনা বহুজাতিক গোষ্ঠি হোল্ডিং কোম্পানী, যার অধীনস্থ কোম্পানী বিভিন্ন ইন্টারনেট-সংশ্লিষ্ট পণ্য এবং সেবা, বিনোদন, কৃত্রিম বুদ্ধিমত্তা ও প্রযুক্তি,চীন এবং বিশ্বব্যাপী সেবা প্রদান করে।
টেনসেন্ট বিশ্বের বৃহত্তম ভিডিও গেম কোম্পানি, বিশ্বের সবচেয়ে মূল্যবান প্রযুক্তি কোম্পানি, বিশ্বের বৃহত্তম সামাজিক মিডিয়া কোম্পানি এবং বিশ্বের বৃহত্তম ভেঞ্চার ক্যাপিটাল সংস্থাগুলো ও বিনিয়োগ কর্পোরেশন গুলোর অন্যতম। এর অনেক পরিষেবাগুলোর মধ্যে সামাজিক নেটওয়ার্ক, সঙ্গীত, ওয়েব পোর্টাল, ই-কমার্স, মোবাইল গেমস, ইন্টারনেট সেবা, পেমেন্ট সিস্টেম, স্মার্টফোনের এবং মাল্টিপ্লেয়ার অনলাইন গেম রয়েছে, যা বিশ্বের সবচেয়ে বড় এবং তাদের নিজ নিজ বিভাগে সবচেয়ে সফল। চীনে সেবা প্রদানকারী ইনস্ট্যান্ট মেসেঞ্জার টেনসেন্ট QQ এবং বৃহত্তম ওয়েব পোর্টাল QQ.com এর অন্তর্ভুক্ত। এছাড়া এটি চীনের সঙ্গীত পরিষেবা প্রদানকারী টেনসেন্ট মিউজিকের মালিক, যাদের ৭০ কোটি সক্রিয় ব্যবহারকারী এবং ১২ কোটী অর্থ পরিশোধকারী গ্রাহক রয়েছে। টেনসেন্ট ২০১৮ সালে ৫০০ বিলিয়ন মার্কিন ডলার কোম্পানী মূল্য অতিক্রম করেছে এবং এশিয়ার প্রযুক্তি প্রতিষ্ঠান হিসেবে যা প্রথম। এরপর থেকে এটি এশিয়ার সবচেয়ে মূল্যবান কোম্পানি হিসাবে আবির্ভূত হয়েছে এবং বাজার মূল্যের হিসেবে এটি বিশ্বের শীর্ষ প্রযুক্তি কোম্পানি মধ্যে অন্যতম। অসংখ্য মিডিয়া এবং সংস্থাগুলো টেন সেন্ট কে বিশ্বের সবচেয়ে উদ্ভাবনী কোম্পানি হিসাবে মনোনীত করেছে। ২০১৮ তে টেনসেন্ট ৫ম সর্বোচ্চ গ্লোবাল ব্র্যান্ড মান অর্জন করে।
বিভিন্ন অঞ্চলে টেনসেন্টের অধীনস্থ অনেক কারখানা ও কোম্পানী আছে, যা টেনসেন্টের বিশাল ও বৈচিত্র্যপূর্ণ পোর্টফোলিও তৈরিকে নির্দেশ করে। এর অন্তভুক্ত পরিষেবাগুলো হলো: সার্চ ইঞ্জিন, ই-কমার্স, খুচরা বিক্রয়, ভিডিও গেম, আবাসন, সফটওয়্যার, ভার্চুয়াল রিয়ালিটি, রাইড-শেয়ারিং, ব্যাংকিং, অর্থনৈতিক সেবা, ভোক্তা প্রযুক্তি, কম্পিউটার প্রযুক্তি, অটো-মোবাইল, চলচ্চিত্র প্রযোজনা, সিনেমা টিকেট প্রদান, সঙ্গীত প্রযোজনা, মহাকাশ প্রযুক্তি, প্রাকৃতিক উপাদান, স্মার্টফোন, বিগ ডাটা, কৃষি, স্বাস্থ্য সেবা, ক্লাউড কম্পিউটিং, সামাজিক মাধ্যম, আইটি, স্ট্রিমিং মাধ্যম, কৃত্রিম বুদ্ধিমত্তা, রোবোটিক্স, ইউএবি, খাবার সরবরাহ, কুরিয়ার সেবা, ই-বুক, ইন্টারনেট সেবা, শিক্ষা এবং নবায়নযোগ্য শক্তি। এটি বিশ্বের ৬০০টি প্রতিষ্ঠানের মধ্যে অন্যতম সক্রিয় বিনিয়োগকারী প্রতিষ্ঠান। সম্প্রতি এই প্রতিষ্ঠান এশিয়ার প্রযুক্তি উন্নয়নে কাজ করছে।
টেনসেন্টের বর্তমান সদর দপ্তর টেনসেন্ট বিনহাই ম্যানশন, যা টেনসেন্ট সিফ্রন্ট টাওয়ার্স নামেও পরিচিত, যেটি শেনচেন এর নানশান জেলায় অবস্থিত। শেনচেনে টেনসেন্টের সদর দপ্তর ছাড়াও বেইজিং, সাংহাই, চেংডু এবং গুয়াংজুতে টেনসেন্ট এর অফিস আছে।
২০০৭ সালে টেনসেন্ট, টেনসেন্ট রিসার্চ ইনস্টিটিউট স্থাপন করার জন্য RMB100 মিলিয়ন ব্যয় করে, যা চীনের প্রথম কোর ইন্টারনেট প্রযুক্তির গবেষণাকেন্দ্র। এর শাখা বেইজিং, সাংহাই, শেনচেন অবস্থিত।
পঞ্চগড় পৌরসভা

পঞ্চগড় সদর পৌরসভা বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার অন্তর্গত 'ক' শ্রেণির একটি পৌরসভা।
পৌরসভা স্থানীয় সরকার হিসেবে স্বায়িত্ব শাসিত এবং সম্পূর্ণ নিজস্ব আয়ে পরিচালিত একটি প্রতিষ্ঠান । নগর সুবিধা/ টাউন সার্ভিস প্রদানই পৌরসভার অন্যতম কাজ। মূলত পৌরসভা একটি সম্পূর্ণ সেবাধর্মী প্রতিষ্ঠান। পঞ্চগড় পৌরসভার প্রায় ২২.০০ বর্গ কিলোমিটার এলাকা নিয়ে ১৫ জুন ১৯৮৫ খ্রিঃ তারিখে প্রতিষ্ঠালাভ করে। অত্র পৌরসভার ওয়ার্ড সংখ্যা ৯টি, মহল্লার সংখ্যা ৩৭টি এবং বস্তিসহ লোকসংখ্যা প্রায় ৬৫ হাজার জন ও ভোটার সংখ্যা- ২৭,২০৫ জন রয়েছে। বর্তমানে পঞ্চগড় পৌরসভা ‘ক’ শ্রেনিভুক্ত।
পৌরসভা কর্তৃক নাগরিক সেবা প্রদানে বিভিন্ন কার্যক্রমের মধ্যে শহর পরিষ্কার-পরিচ্ছন্ন করন, বিশুদ্ধ পানীয় জল সরবরাহ করণ, নাগরিকদের চলাচলের সুবিধার্থে রাস্তা-ঘাট উন্নয়ন, পানি ও পয়ঃ নিষ্কাশনের জন্য ড্রেনেজ ব্যবস্থা নিশ্চিত করণ, শহর আলোকিত করণ, বাজার ব্যবস্থাপনা ও মাষ্টার প্ল্যান প্রণয়ন, প্রাথমিক স্বাস্থ্যসেবা ও মা-শিশুদের টিকা প্রদান নিশ্চিত করণ, মশক ও বে-ওয়ারিশ কুকুর নিধন, বে-ওয়ারিশ লাশ দাফন, নাগরিকদের জাতীয়তার সনদপত্র, ব্যবসায়িক ট্রেড লাইসেন্স প্রদান, জন্ম-মৃত্যু নিবন্ধন করন ও সনদপত্র ইস্যু করণ ইত্যাদি। এছাড়াও, গরীব, দুঃস্থ এবং বয়োবৃদ্ধ অসহায় জনসাধারণকে ভিজিএফ খাদ্যশষ্য সরবরাহসহ আর্থিক সাহায্য প্রদান করে থাকে এবং মেলাসহ চিত্তবিনোদনের ব্যবস্থা করে থাকে।
পঞ্চগড় পৌরসভার ভবিষ্যৎ পরিকল্পনার মধ্যে ক) পৌরসভার সীমানা বর্ধিত করণ, খ) ক শ্রেণীর পৌরসভা হিসেবে ক টাইপ পৌরসভার বর্ধিত ভবন নির্মাণ, গ) একটি পৌর মার্কেট স্থাপন, ঘ) একটি নিজস্ব অডিটোরিয়াম কাম মিলনায়তন, ঙ) পর্যটকদের জন্য একটি উন্নতমানের রেস্ট হাউজ নির্মাণ, চ) পৌর মেয়রের ব্যবহারের জন্য একটি উন্নতমানের জীপ গাড়ি ক্রয়, ছ) বিশুদ্ধ পানি সরবরাহের জন্য ওভারহেড ট্যাংকসহ পানির লাইন সংম্প্রসারণ ইত্যাদি।
পৌরসভা টি পঞ্চগড় বাজারে ঢাকা-বাংলাবান্ধা মহাসড়কের পাশেই অবস্হিত।
বর্তমান মেয়রঃ জাকিয়া খাতুন
সাবেক মেয়রঃ তৌহিদুল ইসলাম
রক্তনদীর ধারা

রক্তনদীর ধারা ১৯৯৪ সালের ভারতের একটি বাংলা একশনধর্মী চলচ্চিত্র। ছবিটির পরিচালক রাম মুখোপাধ্যায় এবং সুরকার বাপ্পী লাহিড়ী।
পুলিশ অফিসার রুপেন রায় আন্দামানের কুখ্যাত অপরাধী জগা গুন্ডাকে গ্রেপ্তার করে। জগা গুন্ডা জেল থেকে পালিয়ে রুপেন রায়ের পরিবার ও রুপেনকে খুন করে। কিন্তু রুপেন মারা যায়নি। তার ছেলে একটি খৃষ্টান অনাথ আশ্রমে মানুষ হয়। জগা খুন করে মামলার রায়দানকারি জজ ও সাক্ষীকেও। তারপর সে আন্দামান থেকে কলকাতায় এসে প্লাস্টিক সার্জারি করে চেহারা ও নাম পালটে আবার আন্দামান ফিরে যায় এবং সন্ত্রাসবাদী দল তৈরী করে। নিহত জজ, সাক্ষী আর রুপেনের ছেলেরা বড় হয়ে প্রতিশোধ নেয় এই ঘটনার ও হত্যা করে জগা গুন্ডাকে।
কে. সি. ইব্রাহিম

খানমোহাম্মদ কাসামভয় ইব্রাহিম (; জন্ম: ২৬ জানুয়ারি, ১৯১৯ - মৃত্যু: ১২ নভেম্বর, ২০০৭) তৎকালীন ব্রিটিশ ভারতের মহারাষ্ট্রের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৪৯ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন খানমোহাম্মদ ইব্রাহিম নামে পরিচিত কে. সি. ইব্রাহিম। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত কে. সি. ইব্রাহিমের প্রথম-শ্রেণীর খেলোয়াড়ী জীবন চলমান ছিল। ১৯৪৭-৪৮ মৌসুমে স্বর্ণালী সময় অতিবাহিত করেন। চারটি শতরানের ইনিংস খেলেছিলেন তিনি।
বোম্বে এলাকায় জন্মগ্রহণ করেন ও সেন্ট জাভিয়ার্স কলেজে পড়াশুনো করেন। ১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত ঘরোয়া পর্যায়ের ক্রিকেটে বোম্বে দলের সদস্যরূপে শীর্ষসারির উদ্বোধনী ব্যাটসম্যান হিসেবে খেলতেন ও মাঝেমধ্যে ব্যাটিং উদ্বোধনে নামতেন। এছাড়াও, বোম্বে পঞ্চদলীয় প্রতিযোগিতায় মুসলিম দলের সদস্য ছিলেন তিনি। ১৯৪১-৪২ মৌসুমে অপরাজিত ২৩০ রানের ইনিংসের কল্যাণে বোম্বে দলে শেষদিকে সদস্যরূপে মনোনীত হন ও রঞ্জী ট্রফির চূড়ান্ত খেলায় বোম্বের ইনিংস বিজয়ে ১১৭ রান তুলেছিলেন।
প্রথম-শ্রেণীর ক্রিকেটে ডিসমিসাল ব্যতিরেকে সর্বাধিক রান সংগ্রহের রেকর্ডের অধিকারী তিনি। ডিসমিসাল হবার পূর্বে মৌসুম শুরু করেন ২১৮*, ৩৬*, ২৩৪* ও ৭৭* রানে অপরাজিত থাকার পর ১৪৪ রান করে মোট ৭০৯ রান তুলেন। একমাত্র খেলোয়াড় হিসেবে উপর্যুপরী প্রথম-শ্রেণীর খেলাগুলোয় শুরু থেকে শেষ পর্যন্ত ব্যাটিং করে দ্বি-শতরান করেছিলেন। পূর্ববর্তী মৌসুমে শেষের ইনিংসগুলোয় ২, ২, ও ৪ রান তুলেছিলেন। ঐ মৌসুমে তিনি ১৬৭.২৯ গড়ে ১,১৭১ রান তুলেছিলেন। ফলশ্রুতিতে, ১৯৪৮ সালে ইন্ডিয়ান ক্রিকেট কর্তৃক বর্ষসেরা ভারতীয় ক্রিকেটার হিসেবে মনোনীত হন। ১৯৪৮ সালে রঞ্জী ট্রফিতে বোম্বে দলের অধিনায়কত্ব করেন। চূড়ান্ত খেলায় তিনি ২১৯ রান তুলেছিলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন কে. সি. ইব্রাহিম। সবগুলো টেস্টই ওয়েস্ট ইন্ডিজের বিপক্ষে খেলেছেন। ১০ নভেম্বর, ১৯৪৮ তারিখে দিল্লিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
পূর্ববর্তী গ্রীষ্মকালে ঘরোয়া ক্রিকেটে তার রান সংগ্রহের প্রাচুর্যতার ফলে স্বয়ংক্রিয়ভাবে জাতীয় দলে অন্তর্ভুক্ত করা হয়েছিল। সমগ্র খেলোয়াড়ী জীবনে প্রথম-শ্রেণীর ক্রিকেটে ৬১.২৪ ব্যাটিং গড়ে রান সংগ্রহ বেশ উঁচু পর্যায়ের হিসেবে স্বীকৃত। কিন্তু, কেবলমাত্র চার টেস্টে অংশ নিতে পেরেছিলেন। ১৯৪৮-৪৯ মৌসুমে ওয়েস্ট ইন্ডিজের বিপক্ষে ঐ খেলাগুলোয় অংশগ্রহণ ছিল তার। বিনু মানকড়ের সাথে ব্যাটিং উদ্বোধনে নেমে প্রথম টেস্টে ৮৫ ও ৪৪ রান সংগ্রহ করেছিলেন। কিন্তু, পরবর্তী ছয়টি টেস্ট ইনিংসে মাত্র ৪০ রান তুলতে সক্ষম হন।
১৯৫০ সালে করাচীতে চলে যাবার ফলে প্রথম-শ্রেণীর ক্রিকেট থেকে অবসর নেন তিনি। ১৯৫১-৫২ মৌসুমে ইংল্যান্ড দল ভারত গমনে আসার পর ক্রিকেট খেলা থেকে অবসর নেন।
ব্যক্তিগত জীবনে বিবাহিত তিনি। মুহাম্মদ আলী জিন্নাহ’র নিকট আত্মীয়ের সাথে পরিণয়সূত্র আবদ্ধ হন ও পাকিস্তান অভিবাসিত হন। জীবনের শেষদিকে দূর্বল স্বাস্থ্যে নিপতিত হন। ১২ নভেম্বর, ২০০৭ তারিখে ৮৮ বছর বয়সে সিন্ধু প্রদেশের করাচীতে নিজ গৃহে কে. সি. ইব্রাহিমের দেহাবসান ঘটে। মৃত্যুকালীন তিনি ভারতের বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেছিলেন।
জোছন দস্তিদার

জোছন দস্তিদার (জন্ম ১৬ জুন ১৯৩১ — মৃত্যু ১৬ জুলাই ১৯৯৮) একজন বাঙালী নাট্যকার, মঞ্চাভিনেতা ও সমাজকর্মী। অভিনেত্রী খেয়ালি দস্তিদার তাঁর কন্যা।
জোছন দস্তিদার কলকাতায় জন্মগ্রহণ করেন। কলকাতার ভবানীপুর মিত্র ইনস্টিটিউশন থেকে পাশ করে সরকারি আর্ট কলেজের ভর্তি হন ও ১৯৫৭ সালে সেখান থেকে ডিগ্রি লাভ করেন। ছাত্রাবস্থাতে বামপন্থী রাজনীতির সাথে যুক্ত ছিলেন।
তার অভিনয় জীবন শুরু ভবানীপুর আর্ট অ্যান্ড কালচার সংস্থায়। প্রথমে বৈশাখী নাট্যদল ও পরে ‘রূপান্তরী’ ও ‘চার্বাক’ নাট্যসংস্থার প্রতিষ্ঠাতা তিনি। বামপন্থী গণনাট্য আন্দোলনের সঙ্গে জড়িত থাকায় ১৯৬৫-৬৬ সাল তাঁকে জেল খাটতে হয়। গান লেখা, টিভি টেলিসিরিয়াল পরিচালন্‌ প্রযোজনা ইত্যাদির ক্ষেত্রে জোছন দস্তিদার বাংলা সংস্কৃতিজগতে পরিচিত নাম। সোনেক্স প্রোডাকশন হাউস তার তৈরী এবং তাঁর পরিচালিত প্রথম সিরিয়াল ‘তেরো পার্বণ’। এছাড়া উড়নচণ্ডী’, ‘সেই সময়’, ‘নাচনী ইত্যাদি সিরিয়ালও পরিচালনা করেছেন তিনি। ১৯৮২ খ্রিস্টাব্দে বড়ো পর্দার জন্য প্রাগৈতিহাসিক নামে একটি চলচ্চিত্র নির্মাণ করেন। মৃণাল সেন পরিচালিত পদাতিক চলচ্চিত্রে তার প্রথম অভিনয়। তাঁর উল্লেখযোগ্য নাটকগুলির মধ্যে আছে ‘বিংশোত্তরী’, ‘স্বর্ণগ্রন্থি’, ‘কর্ণিক’, ‘অমর ভিয়েতনাম’, ‘আজকের স্পার্টাকাস’ ‘গদ্য পদ্য প্রবন্ধ’, ‘এ এক ইতিহাস’ ইত্যাদি।
মীরকাদিম পৌরসভা

মীরকাদিম পৌরসভা বাংলাদেশের ঢাকা বিভাগের মুন্সিগঞ্জ জেলার সদর উপজেলার অন্তর্গত 'ক' শ্রেণির একটি পৌরসভা।
"পৌরসভা অধ্যাদেশ ১৯৭৭ ইং" অনুসারে মোট জনসংখ্যার মধ্যে প্রাপ্ত বয়স্ক পুরুষের শতকরা পঁচাত্তর ভাগের অধিক লোক অকৃষি পেশায় নিয়োজিত থাকা ও প্রতি বর্গমাইলে জনসংখ্যার ঘনত্ব দুই হাজার এর অধিক ও সর্বমোট জনসংখ্যা পনের হাজার এর বেশি হওয়ায় গণপ্রজাতন্ত্রী বাংলাদেশ সরকার রিকাবীবাজার ইউনিয়ন পরিষদকে শহর এলাকা ঘোষণা করেন। এই প্রেক্ষিতে বিগত ০১-০১-১৯৯৫ ইং, ১৮-০৯-১৪০১ বাং হতে বিলুপ্ত রিকাবীবাজার ইউনিয়ন পরিষদের ১৪ টি মৌজা নিয়ে মিরকাদিম পৌরসভা কার্যক্রম শুরু করে। পৌরসভার আয় ও কার্যক্রমের উপর ভিত্তি করে ২৩-০২-২০০৬ খ্রীস্টাব্দে স্থানীয় সরকার মন্ত্রণালয় মিরকাদিম পৌরসভাকে 'গ' হতে 'খ' শ্রেণিতে উন্নীত করেন। বিগত ১০-০৩-২০১৩ ইং তারিখে স্থানীয় সরকার মন্ত্রণালয় মিরকাদিম পৌরসভাকে 'খ' শ্রেণি থেকে 'ক' শ্রেণিতে উন্নীত করেন।
মীরকাদিম পৌরভবনটি ধলেশ্বরী নদীর তীরবর্তী ঐতিহ্যবাহী কমলাঘাট বাণিজ্য বন্দরের সন্নিকটে অত্যন্ত মনোরম পরিবেশে অবস্থিত।
বর্তমান মেয়র হাজী আব্দুস সালাম
কেঁচো খুঁড়তে কেউটে

কেঁচো খুঁড়তে কেউটে ১৯৯৫ সালের বাংলা একশনধর্মী চলচ্চিত্র যার পরিচালক ও প্রযোজক চিরঞ্জিত চক্রবর্তী। এই ছবিটির সঙ্গীত পরিচালক হলেন অনুপম দত্ত।
বড়োলোক দাদুর একমাত্র নাতনি পরমা। তার বাবা ও মায়ের দুর্ঘটনায় মৃত্যুর পরে সে দাদুর কাছেই মানুষ। দাদু মারা যাওয়ার আগে একটি উইল করে যান যে পরমা প্রতি মাসে মাসোহারা পাবে পাঁচশো টাকা করে যতদিন না সে বিয়ে করে। পরমা উছসৃঙ্খল অবাধ্য ও জেদী মেয়ে হওয়ার জন্য এই ব্যবস্থা। সে কিছুতেই এই নিয়ম মেনে নিতে পারেনা। সম্পত্তির লোভে সে একজন ব্যক্তিকে বিবাহ করে এই শর্তে যে বিয়ের একমাস পরেই বিচ্ছেদ করতে হবে যাতে তার হাতে সম্পত্তি চলে আসে। তাদের বাড়ির চাকরের পুত্র আনন্দকে সে বেছে নেয় বিয়ে করার জন্যে। বিয়ের পরে আন্নদের সাথে তার তুমুল অশান্তি হয়। আর তাদের কারখানার ম্যানেজার নেপাল তাকে ইন্ধন যোগায়। নেপাল অসত ও দুষ্টচরিত্রের লোক। পরমার বিশ্বাসকে কাজে লাগিয়ে নেপাল যখন তাকে বিপদে ফেলতে চায় আনন্দ এসে উদ্ধার করে পরমাকে।
চণ্ডীপাশা ইউনিয়ন, নান্দাইল

চণ্ডীপাশা ইউনিয়ন বাংলাদেশের ময়মনসিংহ জেলার নান্দাইল উপজেলার অন্তর্গত একটি ইউনিয়ন।
প্রচলিত জনশ্রুতি অনুযায়ী ময়মনসিংহের এ অঞ্চলটি আগে হিন্দুপ্রধান ছিল। "চণ্ডী" নামের এক হিন্দু মেয়ে বিয়ের রাতে স্বামীর সাথে পাশা খেলায় বারবার হেরে গেলে স্বামী তার নব স্ত্রীকে নিয়ে বিদ্রূপাত্মক মন্তব্য করে। এতে নববধূ রাগান্বিত হয়ে তার স্বামীর মাথায় আঘাত করে হত্যা করে। এ থেকে গ্রামের নাম হয় চন্ডীপাশা। আবার, কারো কারো মতে চণ্ডী বা দুর্গাপূজার সময় এলাকার নারী-পুরুষ উদোম নৃত্যে মেতে থাকত। এতে দেবী চণ্ডী ক্ষিপ্ত হলে প্রচণ্ড ঝড় ওঠে এবং অনেক মানুষ মারা যায়। কিন্তু দেবীর মূর্তির কোনো ক্ষতি হয় না। এ থেকেও দেবী চণ্ডীর নামে এলাকার নাম "চন্ডীপাশা" হয়ে থাকতে পারে।
শিক্ষার হার:
শিক্ষা প্রতিষ্ঠান
বর্তমান চেয়ারম্যান-
ধনবাড়ী পৌরসভা

ধনবাড়ী পৌরসভা বাংলাদেশের ঢাকা বিভাগের টাঙ্গাইল জেলার ধনবাড়ী উপজেলার অন্তর্গত 'খ' শ্রেণির একটি পৌরসভা।
বর্তমান মেয়রঃ মনিরুজ্জামান বকল (২০২১-বর্তমান)
মন্টিনিগ্রো ফুটবল অ্যাসোসিয়েশন

মন্টিনিগ্রো ফুটবল অ্যাসোসিয়েশন (মন্টিনিগ্রীয়: "Fudbalski savez Crne Gore", Фудбалски савез Црне Горе, ; এছাড়াও সংক্ষেপে এফএসসিজি এবং এমএফএ নামে পরিচিত) হচ্ছে মন্টিনিগ্রোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩১ সালে যুগোস্লাভিয়ার ফুটবল অ্যাসোসিয়েশনের একটি উপ-সমিতি হিসেবে প্রতিষ্ঠিত হয়েছে। ২০০৩ সাল থেকে মন্টিনিগ্রো ২০০৬ সালে স্বাধীনতা ঘোষণার পূর্ব পর্যন্ত এফএসসিজি ফুটবল অ্যাসোসিয়েশন অফ সার্বিয়া এবং মন্টিনিগ্রোর মধ্যে একটি উপ-সমিতির অংশ ছিল। এটি প্রতিষ্ঠার ৭৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭৬ বছর পর ২০০৭ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর মন্টিনিগ্রোর রাজধানী পোদগোরিচায় অবস্থিত।
এই সংস্থাটি মন্টিনিগ্রোর পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টিনিগ্রীয় প্রথম, দ্বিতীয় এবং তৃতীয় লীগের মতো প্রতিযোগিতার সকল কার্যক্রম পরিচালনা করে। বর্তমানে মন্টিনিগ্রো ফুটবল অ্যাসোসিয়েশনের সভাপতির দায়িত্ব পালন করছেন দেয়ান সাভিচেভিচ এবং সাধারণ সম্পাদকের দায়িত্ব পালন করছেন মমির দিয়ুর্দিয়েভাচ।
জর্জীয় ফুটবল ফেডারেশন

জর্জীয় ফুটবল ফেডারেশন (, ; এছাড়াও সংক্ষেপে জিএফএফ নামে পরিচিত) হচ্ছে জর্জিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি ১৯৩৬ থেকে ১৯৮৯ সাল পর্যন্ত সোভিয়েত ইউনিয়নের ফুটবল ফেডারেশনের একটি অংশ ছিল। স্বাধীন জর্জীয় ফুটবল ফেডারেশন ১৯৯০ সালের ১৫ই ফেব্রুয়ারি তারিখে প্রতিষ্ঠিত হয়েছিল। এটি প্রতিষ্ঠার ৫৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জর্জিয়ার রাজধানী তিবিলিসিতে অবস্থিত।
এই সংস্থাটি জর্জিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এরোভনুলি লিগা, জর্জীয় কাপ এবং জর্জীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে জর্জীয় ফুটবল ফেডারেশনের সভাপতির দায়িত্ব পালন করছেন লেভান কোবিয়াশভিলি এবং সাধারণ সম্পাদকের দায়িত্ব পালন করছেন ডেভিড মুজিরি।
সুরজিৎ বোস

সুরজিৎ বোস (জন্ম: ১৯ ডিসেম্বর ১৯৮৬) হলেন কলকাতার একজন ভারতীয় ফুটবলার, যিনি বর্তমানে ভারতের হয়ে খেলেন। তিনি এর আগে আই-লিগে মহিন্দ্র ইউনাইটেড এবং সন্তোষ ট্রফিতে বাংলার হয়ে খেলেছেন। মহিন্দ্র ইউনাইটেডে যোগ দেওয়ার আগে তিনি টালিগঞ্জ অগ্রগামী এবং মোহনবাগানের হয়ে খেলেছেন। ফুটবল ছাড়াও তিনি ড্রাইভিংয়ের একজন বড় অনুরাগী।
পেনডেনিস

দ্য হিস্ট্রি অব পেনডেনিস: হিজ ফরচুনস অ্যান্ড মিসফরচুনস, হিজ ফ্রেন্ডস অ্যান্ড হিজ গ্রেটেস্ট এনিমি () হল ইংরেজ লেখক উইলিয়াম ম্যাকপিস থ্যাকারির রচিত উপন্যাস। এটি ১৮৪৮ সাল থেকে ১৮৫০ সালে প্রতি মাসে ধারাবাহিকভাবে প্রকাশিত হয় এবং ১৮৪৯ ও ১৮৫০ সালে দুই খণ্ডে গ্রন্থাকারে প্রকাশিত হয়। গল্পটি উনবিংশ শতাব্দীর ইংল্যান্ডের পটভূমিতে রচিত। এর কেন্দ্রীয় চরিত্র তরুণ ইংরেজ আর্থার পেনডেনিস লন্ডনের ভদ্রসমাজে বাসের উদ্দেশ্যে আসেন। সেখানে তার প্রথম প্রেমে পড়া, "অক্সব্রিজ বিশ্ববিদ্যালয়"-এ পড়ার অভিজ্ঞতা, লন্ডনে সাংবাদিক হিসেবে তার কর্ম ও অন্যান্য বিষয়াদি তুলে ধরা হয়েছে।
আর্থার পেনডেনিস চরিত্রটি পরবর্তী কালে থ্যাকারির "দ্য নিউকামস" (১৮৫৩-৫৫) এবং "দি অ্যাডভেঞ্চারস অব ফিলিপ" (১৮৬১-৬২) উপন্যাসে দেখা যায়।
অমর কন্টক

অমর কন্টক একটি বাংলা সামাজিক চলচ্চিত্র যার পরিচালক ছিলেন সুখেন দাস ও প্রযোজক মালা গুপ্ত। আশুতোষ মুখোপাধ্যায়ের কাহিনী অবলম্বনে, ১৯৮৬ সালের এই চলচ্চিত্রটি পর্নচিত্রমের ব্যানারে নির্মিত ও প্রকাশিত হয়।
দেবেশ একজন সাহিত্যিক, তার ভাই বিনু বহুদিন ধরে নিখোজ। তিনি ভাই এর সন্ধানে একটি পাহাড়ি এলাকায় খোঁজ করতে থাকেন যেখানে বিনু কর্মসূত্রে এসেছিল। সেখানে দেখা পান এক সন্ন্যাসিনী যিনি বিনুর সম্পর্কে হয়ত জানেন কিন্তু কিছু বলতে চাননা। বিনু এখানে এসে এক ক্ষমতাবান ব্যক্তির সাথে শত্রুতায় জড়িয়ে পড়ে। কিন্তু সেই ব্যক্তির দুই মেয়েই বিনুকে ভালবাসে। উর্মি আর প্রমি। দেবেশ পরে বুঝতে পারেন সন্ন্যাসিনী আসলে উর্মি যে বিনুর প্রেমিকা ছিল। তার বোন প্রমির চক্রান্তে বিনু ও তার জীবন নষ্ট হয়ে গেছে।